Kirken er først omtalt i 1291, men Hornsey var en del av bispedømmet London fra 600-tallet og det er sannsynlig at sognekirken St Mary eksisterte lenge før denne tiden. Landsbyen Hornsey utviklet seg langs det som i dag er stedets hovedgate, Hornsey High Street. Sognet Hornsey hadde alltid vært dekket av tett skog, men fra tudortiden ble den gradvis ryddet og landet benyttet som beiteområde.